Up-570/02
Datum: 2004-03-18T00:00:00.000+01:00
ecli: ECLI:SI:USRS:2004:Up.570.02
vrsta: posamični akt
zadeva: ustavna pritožba
objavljeno: Neobjavljeno | 18.03.2004
dokument: US23192
akt: Ustavna pritožba A. A. zoper odločbo Zavoda za pokojninsko in invalidsko zavarovanje št. 404 7913 z dne 17. 7. 2002
resitev: zavrženje
izrek: Ustavna pritožba A. A. zoper odločbo Zavoda za pokojninsko in invalidsko zavarovanje št. 404 7913 z dne 17. 7. 2002 se zavrže.
stavek: Po prvem odstavku 51. člena Zakona o Ustavnem sodišču se lahko ustavna pritožba vloži šele, ko so izčrpana vsa redna in izredna pravna sredstva. Ker v obravnavani zadevi glede na veljavno zakonsko ureditev niso bila izčrpana vsa pravna sredstva, niso izpolnjene procesne predpostavke za obravnavanje ustavne pritožbe. Zato jo je Ustavno sodišče zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2002-09-15T22:00:00.000Z
datum_odlocitve: 2004-03-17T23:00:00.000Z

# Up-570/02 - 8

18. 3. 2004

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 26. februarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper odločbo Zavoda za pokojninsko in invalidsko zavarovanje št. 404 7913 z dne 17. 7. 2002 se zavrže.

## OBRAZLOŽITEV

Zavod za pokojninsko in invalidsko zavarovanje (v nadaljevanju Zavod) je z izpodbijano odločbo zavrnil pritožničino pritožbo in hkrati odpravil odločbo prvostopnega organa ter zavarovanki, pritožnici, delovnemu invalidu III. kategorije invalidnosti zaradi posledic bolezni, priznal pravico do razporeditve oziroma zaposlitve na drugem ustrezno fizično lažjem delu, ki izpolnjuje določene pogoje. Pritožnica obširno pojasnjuje nastanek poškodbe in potek zdravljenja ter meni, da dejansko stanje ni bilo pravilno ugotovljeno oziroma da odločitev Zavoda ni pravilna, saj naj bi invalidnost izhajala iz nesreče pri delu. Z izpodbijano odločbo naj bi ji Zavod kršil pravico do varovanja zdravja in do primernega oziroma ustreznega delovnega mesta ter do invalidnine in odškodnine.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Ker v obravnavani zadevi glede na veljavno zakonsko ureditev niso bila izčrpana vsa pravna sredstva, niso izpolnjene procesne predpostavke za obravnavanje ustavne pritožbe. Zato jo je Ustavno sodišče zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
Milojka Modrijan